b'\n_START_ARTICLE_\nBrady Corbet\n_START_SECTION_\n2000\xe2\x80\x932005\n_START_PARAGRAPH_\nBrady Corbet je s svojo igralsko kariero za\xc4\x8del v starosti dvanajst let in sicer s pojavom v CBSjevi televizijski seriji The King of Queens aprila 2000, zatem pa je glas posodil liku japonske animirane televizijske serije z naslovom NieA under 7. Naslednjih nekaj let je imel pomembno vlogo v animirani seriji I My Me! Strawberry Eggs (leto 2001), pojavil pa se je tudi v WBjevi televizijski seriji Greetings from Tucson in sicer maja 2002. Maja 2003 je imel tudi stransko vlogo v televizijski seriji Oliver Beene._NEWLINE_Leta 2003 je dobil svojo prvo filmsko vlogo in sicer vlogo Masona Freelanda v filmu Trinajstletnici. V tem filmu je igral poleg Holly Hunter, Evan Rachel Wood, Nikki Reed, Vanesse Hudgens in Jeremyja Sista, re\xc5\xbeirala pa ga je re\xc5\xbeiserka Catherine Hardwicke, ki je bila hkrati tudi soscenartistka, del scenarija pa je napisala tudi Corbetova soigralka, Nikki Reed. Vlogo v filmu je dobil po naklju\xc4\x8dju in sicer zato, ker je bila hi\xc5\xa1a, v kateri so snemali film, zelo blizu njegovega doma._NEWLINE_Temu je leta 2004 sledila akcija z naslovom Thunderbirdi, ki jo je re\xc5\xbeiral Jonathan Frakes in je temeljila na istoimenski britanski televizijski seriji iz \xc5\xa1esdesetih. Brady Corbet je v njem igral Alana Tracyja, najmlaj\xc5\xa1ega sina bilijonarja in biv\xc5\xa1ega astronavta, ki ga je upodobil igralec Bill Paxton._NEWLINE_Leta 2004 je poleg Josepha Gordona Levitta igral tudi v filmu Gregga Arakija z naslovom Skrivnostna ko\xc5\xbea. V filmu, ki je temeljil na istoimenskem romanu Scotta Heima iz leta 1996, je Corbet upodobil Briana Lackeyja, te\xc5\xbeavnega najstnika, ki verjame, da so ga ugrabili vesoljci. Film je premiero do\xc5\xbeivel \xc5\xa1e istega leta, kot so ga snemali in sicer na filmskem festivalu Venice Film Festival, na DVDjih pa je iz\xc5\xa1el leta 2005 v omejeni izdaji._NEWLINE_Leta 2005 se pojavi tudi v videospotu za pesem\xc2\xa0\xc2\xbbAt The Bottom Of Everything\xc2\xab\xc2\xa0glasbene skupine Bright Eyes.\n_START_SECTION_\n2006 - danes\n_START_PARAGRAPH_\nLeta 2006 se Brady Corbet vrne na male televizijske ekrane in sicer v televizijski seriji, ki je bila nagrajena z Emmyjem in Zlatim globusom, 24. V njej igra sina dekleta Jacka Bauerja (ki jo je igrala Connie Britton) in sicer v peti sezoni serije._NEWLINE_Oktobra 2006 se je pojavil v videospotu pevca po imenu Ima Robot, za pesem z naslovom\xc2\xa0\xc2\xbbLovers in Captivity\xc2\xab, ki ga je producirala zalo\xc5\xbeba Virgin in je bil prvi\xc4\x8d predstavljen v \xc4\x8dlanku revije Out Magazine._NEWLINE_Posnel je tudi film re\xc5\xbeiserja Matthewa Buzzlla z naslovom Sunny & Share Love You. Njegov zadnji film je napisal in re\xc5\xbeiral Michael Haneke, ki ga je priredil po avstraljskemu trilerju Funny Games. Corbet in Michael Pitt sta igrala dva mlada mo\xc5\xbea, ki svoji dru\xc5\xbeini kot talce obdr\xc5\xbeita v svoji kabini. Film je v Zdru\xc5\xbeenih dr\xc5\xbeavah Amerike iz\xc5\xa1el 14. marca 2008._NEWLINE_Leta 2008 je re\xc5\xbeiral in napisal scenarij za film Protect You + Me, v katerem so kasneje igrali igralci, kot so Patricia Conolly, Erin Levendorf, Daniel London, Carlos Puga in Mariko Takai._NEWLINE_Leta 2009 je igral v paranoi\xc4\x8dnem trilerju z naslovom Heart, v katerem je imel vlogo mladega morilca.'